CELEX: 32018R0318
Language: da
Date: 2018-02-22 00:00:00
Title: Den Europæiske Centralbanks forordning (EU) 2018/318 af 22. februar 2018 om ændring af forordning (EU) nr. 1011/2012 om statistik over beholdninger af værdipapirer (ECB/2018/7)

5.3.2018   
               
               
                  DA
               
               
                  Den Europæiske Unions Tidende
               
               
                  L 62/4
               
            DEN EUROPÆISKE CENTRALBANKS FORORDNING (EU) 2018/318
      af 22. februar 2018
      om ændring af forordning (EU) nr. 1011/2012 om statistik over beholdninger af værdipapirer (ECB/2018/7)
      
      STYRELSESRÅDET FOR DEN EUROPÆISKE CENTRALBANK HAR —
      under henvisning til traktaten om Den Europæiske Unions funktionsmåde,
      under henvisning til statutten for Det Europæiske System af Centralbanker og Den Europæiske Centralbank, særlig artikel 5,
      under henvisning til Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information (1), særlig artikel 5, stk. 1, og artikel 6, stk. 4, og
      ud fra følgende betragtninger:
      
                  (1)
               
               
                  Formålet med indsamlingen af data i henhold til Den Europæiske Centralbanks forordning (EU) nr. 1011/2012 (ECB/2012/24) (2) er at forsyne Det Europæiske System af Centralbanker (ESCB) med omfattende statistiske oplysninger om, i hvilket omfang de økonomiske sektorer og rapporteringsenheder, der indberetter koncerndata i de medlemsstater, der har euroen som valuta, er eksponerede mod nærmere angivne kategorier af værdipapirer, på et meget disaggregeret niveau. Disse oplysninger gør det muligt at foretage en dybtgående analyse af den pengepolitiske transmissionsmekanisme og at vurdere Eurosystemets risikoeksponeringer i dets pengepolitiske operationer. De gør det også muligt at foretage en dybtgående analyse af den finansielle stabilitet, herunder at identificere og overvåge risici i forbindelse hermed.
               
            
                  (2)
               
               
                  Inden for rammerne af Rådets forordning (EU) nr. 1024/2013 (3), Europa-Parlamentets og Rådets forordning (EU) nr. 806/2014 (4) og Rådets forordning (EU) nr. 1096/2010 (5) anvendes de indsamlede data også i forbindelse med tilsyns- og afviklingsopgaver og fremsendes til Det Europæiske Udvalg for Systemiske Risici.
               
            
                  (3)
               
               
                  Begrebet rapporteringsenheder, der indberetter koncerndata, blev indført og defineret i forordning (EU) nr. 1011/2012 (ECB/2012/24) ved Den Europæiske Centralbanks forordning (EU) 2016/1384 (ECB/2016/22) (6). Styrelsesrådet for Den Europæiske Centralbank (ECB) vil identificere rapporteringsenheder, der indberetter koncerndata, med det formål at indsamle data i henhold til forordning (EU) nr. 1011/2012 (ECB/2012/24) under hensyntagen til en række kriterier, herunder i hvilket omfang rapporteringsenheden, der indberetter koncerndata, er relevant for det finansielle systems stabilitet og funktion i euroområdet og/eller individuelle medlemsstater. Af hensyn til større retlig klarhed bør det specificeres, at alle signifikante enheder under tilsyn, som ECB fører direkte tilsyn med i overensstemmelse med Rådets forordning (EU) nr. 1024/2013, skal betragtes som værende relevante for det finansielle systems stabilitet og funktion, og at de følgelig også kan identificeres som rapporteringsenheder, der indberetter koncerndata.
               
            
                  (4)
               
               
                  Med forbehold af den relevante nationale centralbanks afgørelse kan rapporteringsenheder, der indberetter koncerndata, efter ikrafttrædelsen af forordning (EU) 2016/1384 indberette data, som indberettes i henhold til artikel 3a i forordning (EU) nr. 1011/2012 (ECB/2012/24) (herefter »koncerndata«), direkte til ECB. Dette vil gøre det muligt at udnytte den tilgængelige it-infrastruktur i ESCB's statistiske database over værdipapirbeholdninger mere effektivt og forhindre, at det er nødvendigt at oprette separate systemer til behandling af de nationale data i hver enkelt national centralbank.
               
            
                  (5)
               
               
                  Træffer en national centralbank afgørelse om ikke at indsamle koncerndata, skal den informere ECB herom, hvorefter ECB overtager opgaven med at indsamle dataene direkte fra rapporteringsenhederne, der indberetter koncerndata. ECB og den pågældende nationale centralbank træffer alle nødvendige foranstaltninger mellem dem.
               
            
                  (6)
               
               
                  Forordning (EU) nr. 1011/2012 (ECB/2012/24) bør derfor ændres i overensstemmelse hermed —
               
            VEDTAGET DENNE FORORDNING:
      Artikel 1
      Ændringer
      Forordning (EU) nr. 1011/2012 (ECB/2012/24) ændres som følger:
      
                  1)
               
               
                  Artikel 2, stk. 4, litra b), affattes som følger:
                  
                              »b)
                           
                           
                              er lig med eller mindre end 0,5 %-tærsklen, forudsat at rapporteringsenheden, der indberetter koncerndata, opfylder visse kvantitative eller kvalitative kriterier, der godtgør, at den har betydning for det finansielle systems stabilitet og funktionsmåde i euroområdet, f.eks. som følge af dens indbyrdes forbindelse med andre finansielle institutioner i euroområdet, aktiviteter på tværs af jurisdiktioner, manglende substituerbarhed, selskabsstrukturs kompleksitet eller ECB's direkte tilsyn og/eller i individuelle medlemsstater i euroområdet, f.eks. som følge af rapporteringsenheden, der indberetter koncerndatas relative vigtighed inden for et særligt segment på markedet for banktjenester i en eller flere medlemsstater i euroområdet eller ECB's direkte tilsyn.«
                           
                        
            
                  2)
               
               
                  Artikel 3a ændres som følger:
                  
                              a)
                           
                           
                              Stk. 3 erstattes af følgende:
                              »3.   Den relevante nationale centralbank, eller hvor koncerndata indberettes til ECB i henhold til stk. 5, ECB, kræver, at rapporteringsenheder, der indberetter koncerndata, kvartalsvis indberetter markøren »Udsteder er en del af den rapporterende koncern (tilsynsmæssige konsolideringsregler)«, værdipapir for værdipapir, og »Udsteder er en del af den rapporterende koncern (regnskabsmæssige konsolideringsregler)«, værdipapir for værdipapir, for de værdipapirer med eller uden en ISIN-kode, som indehaves af deres koncern, i overensstemmelse med afdeling 2 i bilag I.«
                           
                        
                              b)
                           
                           
                              Følgende indsættes som stk. 5:
                              »5.   Uden at berøre bestemmelserne i stk. 1 indberetter rapporteringsenheder, der indberetter koncerndata, koncerndata til ECB, hvis den relevante nationale centralbank træffer afgørelse om, at rapporteringsenheder, der indberetter koncerndata, skal indberette statistiske oplysninger direkte til ECB i henhold til artikel 3a og 4b i retningslinje ECB/2013/7.«
                           
                        
            
                  3)
               
               
                  Artikel 4a erstattes af følgende:
                  »Artikel 4a
                  Undtagelser for rapporteringsenheder, der indberetter koncerndata
                  1.   Den relevante nationale centralbank, eller hvor koncerndata indberettes til ECB i henhold til artikel 3a, stk. 5, ECB, efter høring af den relevante nationale centralbank, kan undtage rapporteringsenheder, der indberetter koncerndata, fra rapporteringskravene i artikel 3a som følger:
                  
                              a)
                           
                           
                              Den relevante nationale centralbank eller ECB, alt efter omstændighederne, kan tillade rapporteringsenheder, der indberetter koncerndata, at indberette statistiske oplysninger, værdipapir for værdipapir, som dækker 95 % af beholdningen af de værdipapirer, der besiddes af dem eller deres koncern, i overensstemmelse med denne forordning, såfremt de resterende 5 % af værdipapirerne, der besiddes af koncernen, ikke er udstedt af én enkelt udsteder.
                           
                        
                              b)
                           
                           
                              Den relevante nationale centralbank eller ECB, alt efter omstændighederne, kan kræve, at rapporteringsenheder, der indberetter koncerndata, indberetter yderligere oplysninger om de værdipapirkategorier, der er omfattet af en undtagelse i henhold til litra a).
                           
                        2.   Den relevante nationale centralbank, eller hvor koncerndata indberettes til ECB i henhold til artikel 3a, stk. 5, ECB, efter høring af den relevante nationale centralbank, kan undtage rapporteringsenheder, der indberetter koncerndata, fra rapporteringskravene for markøren »Udsteder er en del af den rapporterende koncern (tilsynsmæssige konsolideringsregler)«, værdipapir for værdipapir, som fastsat i 3a, stk. 3, såfremt den nationale centralbank eller ECB, alt efter omstændighederne, kan udlede disse data af data, der indsamles fra andre kilder.
                  3.   I en periode på to år fra den første indberetning i overensstemmelse med artikel 10b, stk. 2, kan den relevante nationale centralbank, eller hvor koncerndata indberettes til ECB i henhold til artikel 3a, stk. 5, ECB, efter høring af den relevante nationale centralbank, undtage rapporteringsenheder, der indberetter koncerndata, fra kravet om indberetning enhed for enhed, som fastsat i afdeling 2 i bilag I, for enheder, der er residente uden for Unionen, såfremt den nationale centralbank eller ECB, alt efter omstændighederne, kan udlede oplysningerne i afdeling 2 i bilag I som helhed for de enheder, der er residente uden for Unionen.«
               
            
                  4)
               
               
                  Artikel 4b erstattes af følgende:
                  »Artikel 4b
                  Generelle undtagelser og gældende rammer for alle undtagelser
                  1.   Den relevante nationale centralbank, eller hvor koncerndata indberettes til ECB i henhold til artikel 3a, stk. 5, ECB, efter høring af den relevante nationale centralbank, kan give undtagelse for rapporteringskravene i henhold til denne forordning, hvis de faktiske rapporteringsenheder indberetter de samme data i henhold til a) Den Europæiske Centralbanks forordning (EU) nr. 1071/2013 (ECB/2013/33) (*1), b) forordning (EU) nr. 1073/2013 (ECB/2013/38), c) forordning (EU) nr. 1075/2013 (ECB/2013/40), eller d) forordning (EU) nr. 1374/2014 (ECB/2014/50), eller hvis den nationale centralbank eller ECB, alt efter omstændighederne, kan udlede de samme data på andre måder i overensstemmelse med de i bilag III specificerede minimumsstandarder.
                  2.   Den relevante nationale centralbank, eller hvor koncerndata indberettes til ECB i henhold til artikel 3a, stk. 5, ECB, efter høring af den relevante nationale centralbank, sikrer, at betingelserne i denne artikel samt artikel 4 og 4a overholdes, således at en undtagelse kan gives, fornys eller, alt efter omstændighederne og om nødvendigt, tilbagetrækkes med virkning fra begyndelsen af hvert kalenderår.
                  3.   Den relevante nationale centralbank, eller hvor koncerndata indberettes til ECB i henhold til artikel 3a, stk. 5, ECB, efter høring af den relevante nationale centralbank, kan pålægge faktiske rapporteringsenheder, som er blevet undtaget i henhold til denne artikel, artikel 4 eller artikel 4a, yderligere rapporteringskrav, hvis den relevante nationale centralbank eller ECB, alt efter omstændighederne, vurderer, at yderligere detaljer er nødvendige. De faktiske rapporteringsenheder har pligt til at indberette de ønskede data senest 15 arbejdsdage efter at have modtaget en anmodning herom fra den pågældende nationale centralbank eller ECB, alt efter omstændighederne.
                  4.   Selv om den nationale centralbank, eller hvor koncerndata indberettes til ECB i henhold til artikel 3a, stk. 5, ECB, har bevilget undtagelse, kan de faktiske rapporteringsenheder vælge at opfylde de fulde rapporteringskrav. En faktisk rapporteringsenhed, der vælger ikke at benytte sig af en undtagelse bevilget af den relevante nationale centralbank eller ECB, alt efter omstændighederne, skal indhente den pågældende nationale centralbanks eller ECB's forudgående samtykke, hvis den på et senere tidspunkt vælger at benytte sig af den.
                  
                     (*1)  Den Europæiske Centralbanks forordning (EU) nr. 1071/2013 af 24. september 2013 om den konsoliderede balance i MFI-sektoren (monetære finansielle institutioner) (ECB/2013/33) (EUT L 297 af 7.11.2013, s. 1).«"
						
               
            
                  5)
               
               
                  Artikel 6a erstattes af følgende:
                  »Artikel 6a
                  Tidsfrister for koncerndata
                  1.   De nationale centralbanker indsender kvartalsvise koncerndata til ECB, værdipapir for værdipapir, jf. artikel 3a, stk. 1, og afdeling 2 i bilag I senest kl. 18:00 CET den 55. kalenderdag efter udgangen af det kvartal, som dataene vedrører.
                  2.   Hvis en national centralbank i medfør af artikel 3a, stk. 5, træffer afgørelse om, at rapporteringsenhederne skal indberette de statistiske oplysninger direkte til ECB, skal rapporteringsenhederne fremsende disse oplysninger til ECB senest kl. 18:00 CET den 45. kalenderdag efter udgangen af det kvartal, som dataene vedrører.«
               
            
                  6)
               
               
                  Artikel 7a erstattes af følgende:
                  »Artikel 7a
                  Fusion, spaltning og reorganisering
                  I tilfælde af en fusion, spaltning eller reorganisering, som kan påvirke opfyldelsen af de statistiske forpligtelser, skal rapporteringsenhederne, der berøres heraf, underrette den nationale centralbank, eller hvor koncerndata indberettes til ECB i henhold til artikel 3a, stk. 5, underrette ECB direkte eller via den relevante kompetente nationale myndighed i overensstemmelse med samarbejdsordningerne, så snart planen om at gennemføre den pågældende ændring er offentliggjort, og i god tid inden den får virkning, om de procedurer, der er planlagt for at opfylde de i denne forordning fastsatte statistiske rapporteringskrav.«
               
            
                  7)
               
               
                  Følgende indsættes som artikel 10c:
                  »Artikel 10c
                  Første indberetning efter ikrafttrædelsen af Den Europæiske Centralbanks forordning (EU) 2018/318 (ECB/2018/7)
                  Den første indberetning af koncerndata i henhold til artikel 3a efter ikrafttrædelsen af Den Europæiske Centralbanks forordning (EU) 2018/318 (ECB/2018/7) (*2) påbegyndes med data for referenceperioden september 2018.
                  
                     (*2)  Den Europæiske Centralbanks forordning (EU) 2018/318 af 22. februar 2018 om ændring af forordning (EU) nr. 1011/2012 om statistik over beholdninger af værdipapirer (ECB/2018/7) (EUT L 62 af 5.3.2018, s. 4).«"
						
               
            
                  8)
               
               
                  Bilag I, II og III ændres i overensstemmelse med bilaget til denne forordning.
               
            Artikel 2
      Afsluttende bestemmelse
      Denne forordning træder i kraft den 1. oktober 2018.
      
         Denne forordning er bindende i alle enkeltheder og gælder umiddelbart i medlemsstaterne i henhold til traktaterne.
         Udfærdiget i Frankfurt am Main, den 22. februar 2018.
         
            
               For ECB's Styrelsesråd
            
            Mario DRAGHI
            
               Formand for ECB
            
         
      
      
         (1)  EFT L 318 af 27.11.1998, s. 8.
      
         (2)  Den Europæiske Centralbanks forordning (EU) nr. 1011/2012 af 17. oktober 2012 om statistik over beholdninger af værdipapirer (ECB/2012/24) (EUT L 305 af 1.11.2012, s. 6).
      
         (3)  Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT L 287 af 29.10.2013, s. 63).
      
         (4)  Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (EUT L 225 af 30.7.2014, s. 1).
      
         (5)  Rådets forordning (EU) nr. 1096/2010 af 17. november 2010 om overdragelse til Den Europæiske Centralbank af specifikke opgaver i relation til Det Europæiske Udvalg for Systemiske Risicis funktionsmåde (EUT L 331 af 15.12.2010, s. 162).
      
         (6)  Den Europæiske Centralbanks forordning (EU) 2016/1384 af 2. august 2016 om ændring af forordning (EU) nr. 1011/2012 (ECB/2012/24) om statistik over beholdninger af værdipapirer (ECB/2016/22) (EUT L 222 af 17.8.2016, s. 24).
      
         BILAG
         Bilag I, II og III til forordning (EU) nr. 1011/2012 (ECB/2012/24) ændres som følger:
         
                     1.
                  
                  
                     Bilag I, afdeling 2, ændres således:
                     
                                 a)
                              
                              
                                 Del 1 ændres som følger:
                                 
                                             i)
                                          
                                          
                                             Del 1, sidste sætning, oven over tabellen erstattes af følgende:
                                             »Den relevante nationale centralbank, eller hvor koncerndata indberettes til ECB i henhold til artikel 3a, stk. 5, ECB, kan også kræve, at rapporteringsenheder, der indberetter koncerndata, indberetter data for felt 9 til 11, og, såfremt de ikke allerede er indberettet under litra b) eller c), felt 31 til 37.«
                                          
                                       
                                             ii)
                                          
                                          
                                             Teksten i fodnote 1 til tabellen erstattes af følgende:
                                             
                                                         »(1)
                                                      
                                                      
                                                         Såfremt den i artikel 4a, stk. 3, fastsatte undtagelse anvendes, indberettes data for felterne, der vedrører indberetning enhed for enhed, i overensstemmelse med de respektive regler som fastsat af den nationale centralbank, der har bevilget undtagelsen, eller hvor koncerndata indberettes til ECB i henhold til artikel 3a, stk. 5, ECB, hvorved det sikres, at dataene er homogene med hensyn til de obligatoriske opdelinger.«
                                                      
                                                   
                                       
                           
                                 b)
                              
                              
                                 Del 2 ændres som følger:
                                 
                                             i)
                                          
                                          
                                             Del 2, sidste sætning, oven over tabellen erstattes af følgende:
                                             »Den relevante nationale centralbank, eller hvor koncerndata indberettes til ECB i henhold til artikel 3a, stk. 5, ECB, kan kræve, at rapporteringsenheder, der indberetter koncerndata, også indberetter data for felt 8 til 10 samt 12 og, såfremt de ikke allerede er indberettet under litra b) eller c), felt 53 til 59.«
                                          
                                       
                                             ii)
                                          
                                          
                                             Teksten i fodnote 1 til tabellen erstattes af følgende:
                                             
                                                         »(1)
                                                      
                                                      
                                                         Såfremt den i artikel 4a, stk. 3, fastsatte undtagelse anvendes, indberettes data for felterne, der vedrører indberetning enhed for enhed, i overensstemmelse med de respektive regler som fastsat af den nationale centralbank, der har bevilget undtagelsen, eller hvor koncerndata indberettes til ECB i henhold til artikel 3a, stk. 5, ECB, hvorved det sikres, at dataene er homogene med hensyn til de obligatoriske opdelinger.«
                                                      
                                                   
                                       
                           
               
                     2.
                  
                  
                     Bilag II ændres som følger:
                     
                                 a)
                              
                              
                                 Første afsnit, første sætning, erstattes af følgende:
                                 »Denne tabel indeholder en detaljeret beskrivelse af de instrumentkategorier, som den relevante nationale centralbank, eller hvor koncerndata indberettes til Den Europæiske Centralbank i henhold til artikel 3a, stk. 5, ECB, skal overføre til kategorier, der finder anvendelse på nationalt plan, i overensstemmelse med denne forordning.«
                              
                           
                                 b)
                              
                              
                                 Andet afsnit, første sætning, erstattes af følgende:
                                 »Denne tabel indeholder en beskrivelse af de sektorkategorier, som den relevante nationale centralbank, eller hvor koncerndata indberettes til Den Europæiske Centralbank i henhold til artikel 3a, stk. 5, ECB, skal overføre til kategorier, der finder anvendelse på nationalt plan, i overensstemmelse med denne forordning.«
                              
                           
                                 c)
                              
                              
                                 I del 4 ændres definitionerne i tabellen som følger:
                                 
                                             i)
                                          
                                          
                                             Definitionen af »Positioner til markedsværdi« affattes således:
                                             »Beløbet af et værdipapir opbevaret til markedspris i euro. Den relevante nationale centralbank, eller hvor koncerndata indberettes til ECB i henhold til artikel 3a, stk. 5, ECB, skal i princippet kræve, at påløbne renter enten indberettes under denne position eller separat. Den relevante nationale centralbank eller ECB, alt efter omstændighederne, kan dog efter eget skøn kræve data, ekskl. påløbne renter.«
                                          
                                       
                                             ii)
                                          
                                          
                                             Definitionen af »Identifikationskode for garanten« affattes således:
                                             »En standardkode aftalt med den relevante nationale centralbank, eller hvor koncerndata indberettes til ECB i henhold til artikel 3a, stk. 5, ECB, som entydigt identificerer garanten, og information om, hvilken type identifikationskode, der anvendes, f.eks. identifikator for juridisk enhed, EU-identifikator eller en national identifikator.«
                                          
                                       
                           
                                 d)
                              
                              
                                 I del 5 ændres definitionerne i tabellen som følger:
                                 
                                             i)
                                          
                                          
                                             Definitionen af »EU-identifikator« affattes således:
                                             »EU-identifikator er en alment anvendt identifikationskode, som er aftalt med den relevante nationale centralbank, eller hvor koncerndata indberettes til ECB i henhold til artikel 3a, stk. 5, med ECB, og som muliggør entydig identifikation af en hvilken som helst enhed i EU.«
                                          
                                       
                                             ii)
                                          
                                          
                                             Definitionen af »National identifikator« affattes således:
                                             »National identifikator er en alment anvendt identifikationskode, som er aftalt med den relevante nationale centralbank, eller hvor koncerndata indberettes til ECB i henhold til artikel 3a, stk. 5, ECB, og som muliggør entydig identifikation af en hvilken som helst enhed i det land, hvor denne har sin residens.«
                                          
                                       
                                             iii)
                                          
                                          
                                             Definitionen af »Rapporteringsniveau« affattes således:
                                             »Rapporteringsniveau henviser til, om dataene indberettes enhed for enhed eller på koncernbasis som defineret i artikel 1, nr. 23) og 24). Harmoniserede regnskabs- og konsolideringsprincipper bør anvendes, i henhold til aftale med den relevante nationale centralbank, eller hvor koncerndata indberettes til ECB i henhold til artikel 3a, stk. 5, med ECB, på data, der indberettes på enhedsniveau, dvs. at oplysninger på enhedsniveau bør følge de samme regnskabsregler og principper for risikoberegning som de, der gælder på koncernniveau, i det omfang det er muligt.«
                                          
                                       
                           
                                 e)
                              
                              
                                 I del 6 ændres definitionerne i tabellen som følger:
                                 
                                             i)
                                          
                                          
                                             Definitionen af »Identifikationskode for indehaveren« affattes som følger:
                                             »En standardkode aftalt med den relevante nationale centralbank, eller hvor koncerndata indberettes til ECB i henhold til artikel 3a, stk. 5, med ECB, som entydigt identificerer indehaveren og information om, hvilken type identifikationskode, der anvendes, f.eks. EU-identifikator eller national identifikator.«
                                          
                                       
                                             ii)
                                          
                                          
                                             Definitionen af »Identifikationskode for det umiddelbare moderselskab, som indehaveren tilhører« affattes som følger:
                                             »En standardkode aftalt med den relevante nationale centralbank, eller hvor koncerndata indberettes til ECB i henhold til artikel 3a, stk. 5, med ECB, som entydigt identificerer den umiddelbare juridiske enhed, som indehaveren er en retligt afhængig del af, og oplysninger om, hvilken type identifikationskode, der anvendes, f.eks. identifikator for juridisk enhed, EU-identifikator eller national identifikator.«
                                          
                                       
                           
                                 f)
                              
                              
                                 I del 7 affattes definitionen af »Identifikationskode for udstederen« i tabellen som følger:
                                 »En standardkode aftalt med den relevante nationale centralbank, eller hvor koncerndata indberettes til ECB i henhold til artikel 3a, stk. 5, med ECB, som entydigt identificerer udstederen og information om, hvilken type identifikationskode, der anvendes, f.eks. EU-identifikator eller national identifikator.«
                              
                           
               
                     3.
                  
                  
                     Bilag III ændres således:
                     
                                 a)
                              
                              
                                 Punkt 1 erstattes af følgende:
                                 
                                             »1.
                                          
                                          
                                             Mindstestandarder for overførsel:
                                             
                                                         a)
                                                      
                                                      
                                                         indberetningen til den relevante nationale centralbank og, hvor koncerndata indberettes til ECB i henhold til artikel 3a, stk. 5, ECB, skal være rettidig og finde sted inden for de tidsfrister, der er fastsat af den relevante nationale centralbank eller ECB, alt efter omstændighederne
                                                      
                                                   
                                                         b)
                                                      
                                                      
                                                         de statistiske rapporter skal foreligge i den udformning og det format, som den relevante nationale centralbank eller ECB, alt efter omstændighederne, har fastsat i de tekniske indberetningskrav
                                                      
                                                   
                                                         c)
                                                      
                                                      
                                                         der skal være anført kontaktpersoner hos den faktiske rapporteringsenhed
                                                      
                                                   
                                                         d)
                                                      
                                                      
                                                         de tekniske specifikationer for overførsel af data til den relevante nationale centralbank eller ECB, alt efter omstændighederne, skal følges.«
                                                      
                                                   
                                       
                           
                                 b)
                              
                              
                                 Punkt 2, litra d) og e) affattes således:
                                 
                                             »d)
                                          
                                          
                                             de faktiske rapporteringsenheder skal følge de dimensioner og decimaler, som de nationale centralbanker, eller hvor koncerndata indberettes til ECB i henhold til artikel 3a, stk. 5, ECB, har fastsat for den tekniske overførsel af dataene
                                          
                                       
                                             e)
                                          
                                          
                                             de faktiske rapporteringsenheder skal følge den afrundingspolitik, som de nationale centralbanker, eller hvor koncerndata indberettes til ECB i henhold til artikel 3a, stk. 5, ECB, har fastsat for den tekniske overførsel af dataene.«